
VENDIM
Nr. 921, datë 25.11.2020

PËR DISA NDRYSHIME DHE SHTESA NË VENDIMIN NR. 509, DATË 1.7.2020, TË KËSHILLIT TË MINISTRAVE, “PËR HAPJEN E PROCEDURËS SË PRANIMIT NË KATEGORINË E ULËT DHE TË MESME DREJTUESE EDHE PËR KANDIDATË TË TJERË JASHTË SHËRBIMIT CIVIL, PËR VITIN 2020”

Në mbështetje të nenit 100 të Kushtetutës dhe të pikës 4, të nenit 26, të ligjit nr. 152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave.

VENDOSI:

Në vendimin nr. 509, datë 1.7.2020, të Këshillit të Ministrave, bëhen këto ndryshime dhe shtesa: 
1. Në pikën 3, fjalët “ ... gjithsej 21, ...” zëvendësohen me “ ... gjithsej 30, ...”.
2. Në lidhjen 1, bashkëlidhur vendimit, bëhen këto ndryshime dhe shtesa:
a) Numrat 4 dhe 10, të ndarjes I, “Niveli i mesëm drejtues dhe të barasvlershëm”, ndryshohen, si më poshtë vijon: 
 “4. Drejtor i Drejtorisë së Programeve të Zhvillimit të Arsimit, Sportit dhe Rinisë, në Drejtorinë e Përgjithshme të Politikave dhe Zhvillimit të Arsimit, Sportit dhe Rinisë, në Ministrinë e Arsimit, Sportit dhe Rinisë – kategoria II-b;
10. Drejtor i Drejtorisë së Mirëadministrimit të Burimeve Njerëzore, Aseteve dhe Shërbimeve, në Drejtorinë e Përgjithshme Ekonomike dhe të Shërbimeve Mbështetëse, në Ministrinë e Brendshme – kategoria II-b;”.
b) Në ndarjen II, “Niveli i ulët drejtues dhe të barasvlershëm”, bëhen këto ndryshime dhe shtesa:
i. numri 12, ndryshohet, si më poshtë vijon:
 “12. Drejtor i Drejtorisë së Kontrollit të Specializuar në Drejtorinë e Përgjithshme të Tatimeve – kategoria III-a”;
ii. pas numrit 21, shtohen numrat nga 22 deri 30, me këtë përmbajtje:
“22. Drejtor Rajonal i Drejtorisë Rajonale Tatimore Fier – kategoria III-a;
[bookmark: _GoBack]23. Drejtor Rajonal i Drejtorisë Rajonale Tatimore Lezhë – kategoria III-a;
24. Drejtor Rajonal i Drejtorisë Rajonale Tatimore Sarandë – kategoria III-a;
25. Drejtor Rajonal i Drejtorisë Rajonale Tatimore Berat – kategoria III-a;
26. Drejtor i Drejtorisë së Kontrollit Tatimor, në Drejtorinë Rajonale Tatimore Shkodër – kategoria III-a/1;
27. Drejtor i Drejtorisë së Kontrollit Tatimor në Drejtorinë e Përgjithshme të Tatimeve – kategoria III-a;
28. Drejtor i Drejtorisë së Kontrollit Tatimor, në Drejtorinë Rajonale Tatimore Vlorë – kategoria III-a/1;
29. Drejtor i Drejtorisë së Kontrollit Tatimor, në Drejtorinë Rajonale Tatimore Dibër – kategoria III-a/1;
30. Drejtor i Drejtorisë së Kontrollit Tatimor, në Drejtorinë Rajonale Tatimore Lezhë – kategoria III-a/1.”.
Ky vendim hyn në fuqi pas botimit në Fletoren Zyrtare.

